Správa zo zahraničnej pracovnej cesty 

1. Účastník zahraničnej pracovnej cesty:	
Meno, priezvisko, titul: Romana Kanovská, PhDr.
Pozícia: štatutárny zástupca - riaditeľka
Organizácia: Národný ústav certifikovaných meraní vzdelávania, Žehrianska 9, Bratislava 
Znalosť jazykov:  anglický, francúzsky

2. Zahraničná pracovná cesta (ZPC):
Štát, mesto: Adelaide, Austrália
Vykonaná v dňoch: 30.3. - 09.04.2019
Názov prijímajúcej organizácie: PISA Governing Board (OECD)
Účel cesty: 47. stretnutie členov riadiaceho výboru PISA
Spôsob financovania: z rozpočtu NÚCEM 

3. Rámcový program pobytu:
30. – 31.03.2019 -  cesta Bratislava – Adelaide (Austrália)
01. – 05. 04.2019 – pracovné stretnutia, rokovania
06. – 07.04.2019 – prerušenie pracovnej cesty (dni voľna – sobota a nedeľa)
08. – 09.04.2019 -  cesta Adelaide (Austrália) - Bratislava

4. Stručný priebeh rokovaní:
 
Pracovný týždeň som začala v pondelok neformálnymi pracovnými rokovaniami s PGB z Nemecka, Estónska a Slovinska o otázkach súvisiacich s publicitou PISA 2018, Slovensko chce v deň zverejnenia výsledkov publikovať Národnú správu PISA 2018. V utorok sa uskutočnila technická sekcia v rámci pred mítingu k otázkam online distribúcie testov PISA v budúcich cykloch. 

Míting v stredu otvorila chair PGB prehľadom záverov  46. rokovania PGB  ako obvykle, a aktualizáciou úloh sekretariátu po poslednom mítingu. Sekretariát predstavil progres a zmeny v PISA aktivitách od predchádzajúceho stretnutia, najmä v implementácii PISA 2018 a príprave PISA 2021 cyklu, PISA for Development, PISA - základný test pre školy (najmä krajiny 3. sveta). Ďalej sekretariát predstavil pokrok v príprave cyklu PISA 2024 vrátane plánov na proces verejného obstarávania kontraktorov. Predstavil aj voliteľné moduly dotazníkov v PISA 2024.
V popoludňajšom bloku 1. rokovacieho dňa predstavil sekretariát progres v príprave voliteľného modulu Hodnotenie cudzieho jazyka v PISA 2024. Tiež sekretariát odprezentoval progres vo vývoji dlhodobej PISA roadmap a predstavil závery diskusií v SDG (Strategic Development Group). V poslednom bloku prvého dňa sa diskutovala Global Relations Strategy v súvislosti s rastom záujmu ďalších krajín o členstvo medzi krajinami PISA a možnými dôsledkami. 

Na druhý rokovací deň sekretariát predstavil progres vo vývoji inovatívnych domén v budúcich cykloch PISA, vrátane PISA 2024 domény Vzdelávanie v digitálnom svete. V súvislosti s PISA 2021 bol PGB informovaný o inovatívnej doméne Kreatívne myslenie a o záveroch validačnej štúdie, ktorá už bola zrealizovaná. V ďalšom bloku PISA analýzy, správy a diseminácia predložil člen ADG správu z výstupov diskusie v tejto pracovnej skupine. Sekretariát aktualizoval informácie o PISA 2015 Tematické správy. Dôležitou súčasťou boli informácie sekretariátu o prístupe OECD, ktorý bude uplatnený počas komunikácie výsledkov PISA 2018.

V popoludňajšom bloku sme prechádzali detailmi výstupov PISA 2018 – Volume IV, V a VI – Organizácia vzdelávania, Finančná gramotnosť a Globálne kompetencie. Sekretariát predstavil prvotné zámery, čo budú tieto správy obsahovať v medzinárodných výstupoch. 

V posledný rokovací deň prebiehala sekcia Regionálne porovnávanie a spolupráca. V rámci nej sme pracovali v malých skupinách a diskutovali o regionálnych PISA aktivitách – prezentovaní a komunikovaní dát a výsledkov, o sekundárnych analýzach, spolupráci medzi krajinami v rámci širších regiónov a pod. V tomto smere sa môžu pre nás javiť ako veľmi inšpiratívne spoločné regionálne medzinárodné pedagogické konferencie Baltic countries alebo Nordic countries. 
V záverečnom bloku interných rokovaní sekretariát predstavil správu o čerpaní a výdavkoch prostriedkov PISA v priebehu minulého roka.  Pred záverom ešte prebehla voľba členov výborov PISA. 
Nasledovalo zhrnutie, administratívne činnosti a informácie o príprave nasledujúceho PISA mítingu.  

5. Osobitne vyhotovený očakávaný prínos ZPC:
Pravidelnou účasťou NÚCEM na zasadnutiach PGB má Slovensko priamy prístup k informáciám a procesom, vrátane strategických rozhodovaní,  ktorými je riadený výskum štúdie OECD PISA na medzinárodnej úrovni. Dôležité sú aj priame kontakty so zástupcami účastníckych krajín v PISA ako aj výmena skúseností na neformálnych pracovných stretnutiach.

6. Spôsob zverejnenia výsledkov ZPC, prenos získaných informácií

Výsledky ZPC budú referované tímu NPM koordinátorov PISA na internom pracovnom stretnutí.

Svojím podpisom súhlasím so zverejnením správy na internete.

Správu vypracoval: PhDr. Romana Kanovská

Správu schválil: Ing. Marian Galan, generálny riaditeľ Sekcie regionálneho školstva, MŠVVaŠ SR